Поступак и документација

Поступак утврђивања статуса кандидата регулисан је [Правилником о начину утврђивања статуса кандидата и студента са инвалидитетом](http://bg.ac.rs/files/sr/univerzitet/univ-propisi/Pravilnik-status-studenata-invaliditet.pdf) и спроводи га Комисија за утврђивање статуса кандидата и студента са инвалидитетом.

Поступак се покреће подношењем захтева за утврђивање статуса кандидата и студента са инвалидитетом Универзитетскoм центру за студенте са хендикепом, на [прописаном обрасцу](http://bg.ac.rs/files/sr/univerzitet/univ-propisi/Zahtev-INV.docx).

Уз захтев се прилаже фотокопија једног од следећих докумената:

* решење надлежног органа о постојању телесног оштећења;
* решење о праву на додатак за туђу негу и помоћ;
* мишљење Интерресорне комисије.

Уколико кандидат не поседује горе наведена документа, уз захтев прилаже медицинску документацију о постојању инвалидитета. Медицинска документација мора бити издата од стране надлежне здравствене институције и не сме бити старија од шест месеци. У сврху правилног вођења поступка и одлучивања о захтеву, од кандидата може да буде затражена и додатна документација.

Поступак се спроводи без новчане накнаде.